האנה קימורה

האנה קימורה (ביפנית: 木村花 ובאנגלית: Hana Kimura;‏ 3 בספטמבר 1997 – 23 במאי 2020) הייתה מתאבקת יפנית. היא מוכרת בעיקר בשל תקופותיה בארגוני ההיאבקות Wrestle-1 ו-World Wonder Ring Stardom. כמו כן, היא הייתה מתאבקת דור שני, כשהוריה הם קיוקו קימורה ואיסאו קוביאשי. לפני שהחלה בקריירה שלה כמתאבקת מקצועית, קימורה זכתה באליפות איירון מן במשקל הבי מטאל ב-21 באוגוסט 2005 במהלך מופע בעיר טוקיו. היא איבדה את התואר כבר באותו המופע לאמא שלה, קיוקו. לאחר שהתאמנה והייתה חלק מהאקדמיה של Wrestle-1, היא ערכה את קרב הבכורה שלה בארגון זה ב-30 במרץ 2016, כשנחלה הפסד לרייקה סאיקי. השתיים נאבקו ביניהן מספר פעמים נוספות במהלך שנת 2016 במסגרת ארגון זה. ב-7 באוגוסט, קימורה התמודדה מול אמה בקרב יחידים. חודש לאחר מכן, ב-18 בספטמבר, קימורה זכתה באליפות הראשונה שלה - אליפות הג'וניור של JWP, כשניצחה את יאקו פוג'יגאסאקי בגמר טורניר על התואר. במשך אותה התקופה, היא החלה להופיע בארגון היאבקות הנשים סטארדום. ב-2 באוקטובר, היא חברה לשורות קגטסו וביחד הן זכו באליפות האמנים של סטארדום. לעומת זאת, הם ויתרו על תואר זה ב-3 בינואר 2017, זאת מכיוון שקימורה נפצעה. שבוע קודם לכן ב-28 בדצמבר, היא הפסידה את אליפות הג'וניור של JWP ליאקו פוג'יגאסאקי. קימורה ביצעה את מעברה לדמות הרעה, כשהצטרפה לקבוצת אודו טאי מארגון ההיאבקות סטארדום. באירוע הפרישה של אמה, קיוקו, שנערך ב-22 בינואר, האנה גברה עליה בקרב יחידים. בנוסף לכך, הן חברו האחת לשנייה לקרב שלישיות שבו הן השיגו ניצחון. במהלך שנת 2017, היא חילקה את זמנה, כשהופיעה במקביל בכמה ארגוני היאבקות, אף על פי שהיא הייתה חתומה על חוזה ב-Wrestle-1. ב-21 ביוני, קימורה וחברתה לקבוצת אודו טאי, קגטסו, כדי לזכות באליפות אלילות סטארדום. השתיים החזיקו בתואר זה במשך שנה, כשהן רשמו הגנות מוצלחות נגד ג'ונגל קיונה ו-HZK, איאו שיראי ווייפר, ג'ונגל קיונה ונאטסוקו טורה, HZK ומומו וואטאנבי, מאיו איוואטאני וטאם נקאנו, עד שלבסוף הן איבדו את חגורו תהאליפות למאיו איוואטאני וסאקי קאשימה בשנת 2018. קימורה הייתה שותפה למסע הופעות בינלאומי בתחילת שנת 2018, כשהופיעה עבור ארגוני ההיאבקות Ring of Honor,‏ Pro-Wrestling: EVE ומספר ארגוני היאבקות במקסיקו. ב-24 בספטמבר, היא עזבה את קבוצת אודו טאי, לאחר שתקפה את קגטסו. ב-21 במרץ 2019, קימורה הודיעה שהיא עוזבת את הארגון. קימורה הצטרפה באופן רשמי לארגון היאבקות הנשים סטארדום ב-25 במרץ 2019. ב-6 באפריל, היא חברה לסטלה גריי וסומי סאקאי לקרב חושך (קרב שאינו שודר בטלוויזיה) נגד ג'ני רוז ואודו טאי (קגטסו והאזוקי) במסגרת האירוע המשותף G1 Supercard של ארגוני ההיאבקות ROH ו-NJPW. שמונה ימים לאחר מכן, האנה נמנתה כמנהיגת קבוצת האינטרנישיונל ארמי. שבוע לאחר מכן, שם הקבוצה שונה לטוקיו סייבר סקוואד. ב-16 במאי, קימורה וחברות הקבוצה, ג'ונגל קיונה וקונאמי זכו באליפות האמנים של סטארדום לאחר שניצחו את מאיו איוואטאני, סאקי קאשימה וטאם נקאנו. ב-4 בינואר 2020, קימורה וג'וליה התמודדו מול מאיו איוואטאני ואריסה הוסישקי בקרב חושך במסגרת האירוע רסל קינגדום 14 של ארגון ההיאבקות NJPW; קרב זה היה קרב הנשים הראשון שהתקיים באצטדיון הטוקיו דום מאז שנת 2002. קימורה רשמה את הקרב האחרון שלה בסטארדום ב-24 במרץ במסגרת טורניר הסינדרלה של אותה השנה, כאשר היא התמודדה מול מאיו איוואטאני בסיבוב הראשון, שהסתיים בתוצאת תיקו. במהלך הקריירה שלה בסטארדום, היא זכתה פעמיים באליפות האמנים של סטארדום ופעם אחת באליפות אלילות סטארדום, בנוסף לזכיותיה בטורניר ★Star GP של שנת 2019 ובפרס רוח הלחימה לשנת 2019. ב-23 במאי 2020, דווח שקימורה נפטרה בגיל 22. שעות לפני פטירתה, היא פרסמה תמונות של פגיעה עצמית בעמוד הטוויטר שלה ורשמה: "כמעט 100 דעות בכל יום. אני לא יכולה להכחיש שנפגעתי. אני מתה. תודה שנתת לי אמא. אלו היו בהם רציתי להיות נאהבת. תודה לכל מי שתמך בי. אני אהבתי את זה. אני חלשה, אני מצטערת. איני רוצה להיות אדם יותר. תודה, לכולם. אני אוהבת אתכם. ביי." — האנה קימורה, טוויטר תמונותיה האחרונות בעמוד האינסטגרם שלה היו, כשהצטלמה עם החתול שלה והכיתוב (בתרגום מיפנית) היה: "אני אוהבת אתכם, תעשו כיף ותחיו חיים ארוכים. אני מצטערת." הישגים בארגון ההיאבקות Dramatic Dream Team אליפות איירון מן במשקל הבי מטאל (פעם אחת) הישגים בארגון ההיאבקות JWP Joshi Puroresu אליפות הנסיכה במשקל כבד של Pro-Wrestling (פעם אחת) אליפות הג'וניור של JWP (פעם אחת) טורניר אליפות הג'וניור של JWP‏ (2016) טורניר אליפות הנסיכה במשקל כבד של Pro-Wrestling‏ (2016) הישגים במגזין ההיאבקות Pro Wrestling Illustrated - PWI PWI דירג אותה במקום ה-60 מתוך 100 המתאבקות הטובות ביותר לשנת 2018 הישגים בארגון ההיאבקות World Wonder Ring Stardom אליפות האמנים של סטארדום (פעמיים) - עם ג'ונגל קיונה וקונאמי (1), וקגטסו וקיוקו קימורה (1) אליפות אלילות סטארדום (פעם אחת) - עם קגטסו טורניר ★Star GP‏ (2019) פרס הצמד הטוב ביותר (2017) - עם קגטסו פרס רוח הלחימה (2019) מדיה וקבצים בנושא האנה קימורה בוויקישיתוף האנה קימורה, ברשת החברתית אקס (טוויטר) האנה קימורה, ברשת החברתית אינסטגרם האנה קימורה, באתר Online World of Wrestling האנה קימורה, במסד הנתונים הקולנועיים IMDb (באנגלית) האנה קימורה, במסד הנתונים הקולנועיים KinoPoisk (ברוסית) נפלה לבריונות: מותה הטראגי של המתאבקת היפנית, באתר ערוץ הספורט, 23 במאי 2020 בעקבות בריונות ברשת: האנה קימורה התאבדה, באתר ONE‏, 23 במאי 2020 "רק רציתי שיאהבו אותי. לא רוצה לחיות יותר": סיפור התאבדותה של המתאבקת בת ה-22, באתר וואלה, 24 במאי 2020 האנה קימורה, באתר "Find a Grave" (באנגלית) האנה קימורה הלכה לעולמה האנה קימורה, מתאבקת יפנית וכוכבת תוכנית הריאליטי של נטפליקס Terrace House, שמה קץ לחייה הפוסט האחרון של האנה קימורה באינסטגרם